Diari Oficial de la Generalitat Valenciana


Sumari del DOGV 1200, del 12-12-1989 (1989/815946)

DECRET 172/1989, de 24 de novembre, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar d'una superfície de 1.200 m2 situat a Ademuz (València), avinguda València, núm. 51, i de l'edifici per a Residencia de la Tercera Edat que s'hi ubica i bens inventariables, realitzada per l'Ajuntament d'Ademuz.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/11/24/172/dof/vci/html**

### Dades del document

Número de DOGV
:   1200

Data del DOGV
:   12-12-1989

Secció del DOGV
:   DISPOSICIONS GENERALS

Número del document
:   1989/815946


Data del document
:   24-11-1989

Organisme emissor
:   Conselleria d'Economia i Hisenda

Tipus de document
:   Decret

Decret 172/1989, de 24 de novembre, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar d'una superfície de 1.200 m2 situat a Ademuz (València), avinguda València núm. 51 i de l'edifici per a Residència de la tercera Edat que s'hi ubica i béns inventariables, realitzada per l'Ajuntament d'Ademuz.  
L'Ajuntament d'Ademuz, en les sessions plenàries realitzades els dies 21 de febrer, 26 de juliol i 19 d'octubre de 1989, acordà la cessió gratuïta a la Generalitat Valenciana d'un solar situat a l'avinguda de València, núm. 51 d'Ademuz, del qual és propietari l?esmentat Ajuntament, i de l?edifici per a Residència de la Tercera Edat que s'hi ubica i béns inventariables.  
Aquesta cessió es realitza amb el fi que l?immoble siga destinat a Residència de la Tercera Edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta del solar, edifici que s'hi ubica i béns inventariables, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la reunió del dia 24 de novembre de 1989,  
DECRETE:  
Article 1  
S'accepta la cessió, a títol gratuït, realitzada per l'Ajuntament d'Ademuz, de la finca següent:  
Urbana: Terme municipal d'Ademuz, avinguda València, número u (actualment, segons informe de l'Ajuntament. amb el núm. 51 de policia), edifici destinat a Residència d'Ancians, compost de planta baixa de set-cents catorze metres, quaranta-dos decímetres quadrats, pis de sis-cents vuitanta-cinc metres, vuitanta-dos decímetres quadrats i àtic de quatre-cents tres metres, nou decímetres quadrats; consta de les dependències necessàries per a la seua finalitat. Aquest edifici està enclavat en el centre del solar, i és la superfície del terreny de mil dos-cents metres quadrats. Confronta: front, camí Rosell; dreta entrant i fons, Enriqueta i Jesús Eced Carreras; esquerra, Felipe Navarro.  
Aquesta finca figura inscrita en el Registre de la Propietat de Chelva, al Tom 153, llibre 11 d'Ademuz, foli 23, finca 1497, inscripció 21.  
Article 2  
Aquesta cessió gratuïta del solar esmentat i de l?edifici i béns inventariables, comporta el compromís, per part de la Generalitat Valenciana, de complir les condicions següents:  
a) Els béns cedits s'hauran de destinar al fi proposat en el termini d'un any i es considerarà resolta la cessió i revertiran els béns a la Corporació Local quan deixen de ser destinats a Residència de la Tercera Edat, en aquest cas l'Ajuntament d'Ademuz tindrà dret a percebre de la Generalitat Valenciana, amb la prèvia taxació pericial, el detriment experimentat pels béns cedits.  
b) Que s'admeta el règim obert per a acollir a persones desvalgudes a l?efecte de rebre assistència de menjador o bugaderia de veïns habitants d'aquesta localitat.  
Article 3  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, 24 de novembre de 1989.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI